CELEX: 22009D0149
Language: hu
Date: 2009-12-04 00:00:00
Title: Az EGT Vegyes Bizottság 149/2009 határozata ( 2009. december 4. ) az Európai Gazdasági Térségről szóló megállapodás XX. mellékletének (Környezet) módosításáról

11.3.2010   
            
            
               HU
            
            
               Az Európai Unió Hivatalos Lapja
            
            
               L 62/49
            
         AZ EGT VEGYES BIZOTTSÁG 149/2009 HATÁROZATA
   (2009. december 4.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2009. szeptember 25-i 101/2009 EGT vegyes bizottsági határozat (1) módosította.
            
         
               (2)
            
            
               Az egyes légköri szennyezők nemzeti kibocsátási határértékeiről szóló, 2001. október 23-i 2001/81/EK európai parlamenti és tanácsi irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. melléklete a 21aqc. pont (1516/2007/EK bizottsági rendelet) után a következő ponttal egészül ki:
   
               „21ar.
            
            
               
                  32001 L 0081: az Európai Parlament és a Tanács 2001. október 23-i 2001/81/EK irányelve az egyes légköri szennyezők nemzeti kibocsátási határértékeiről (HL L 309., 2001.11.27., 22. o.), az alábbi módosításokkal:
               
                           —
                        
                        
                           
                              1 03 T: a 2003. április 16-án elfogadott, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány (HL L 236., 2003.9.23., 33. o.),
                        
                     
                           —
                        
                        
                           
                              32006 L 0105: a Tanács 2006. november 20-i 2006/105/EK irányelve (HL L 363., 2006.12.20., 368. o.).
                        
                     E megállapodás alkalmazásában az irányelvet a következő kiigazításokkal kell értelmezni:
               
                           a)
                        
                        
                           A 2. cikk a következő albekezdéssel egészül ki:
                           
                                       »f)
                                    
                                    
                                       Norvégia esetében a Svalbard területén történő kibocsátásokra.«
                                    
                                 
                     
                           b)
                        
                        
                           A 4. cikkben megállapított kötelezettségekre tekintettel az I. melléklet az EFTA-államok által 2010-ig teljesítendő következő nemzeti kibocsátási határértékekkel egészül ki:
                           
                                       »Ország
                                    
                                    
                                       SO2
                                       
                                       kilotonna
                                    
                                    
                                       NOx
                                       
                                       kilotonna
                                    
                                    
                                       VOC
                                       kilotonna
                                    
                                    
                                       NH3
                                       
                                       kilotonna
                                    
                                 
                                       Izland
                                    
                                    
                                       90
                                    
                                    
                                       27
                                    
                                    
                                       31
                                    
                                    
                                       8
                                    
                                 
                                       Liechtenstein
                                    
                                    
                                       0,11
                                    
                                    
                                       0,37
                                    
                                    
                                       0,86
                                    
                                    
                                       0,15
                                    
                                 
                                       Norvégia
                                    
                                    
                                       22
                                    
                                    
                                       156
                                    
                                    
                                       195
                                    
                                    
                                       23«
                                    
                                 
                     
                           c)
                        
                        
                           A 6. cikk (1) bekezdése helyébe a következő szöveg lép:
                           »Az EFTA-tagállamok legkésőbb 2010. március 1-jéig a 4. cikkben meghatározott szennyező anyagok nemzeti kibocsátásának csökkentésére vonatkozó programot állítanak össze azzal a céllal, hogy legkésőbb 2010-ig megfeleljenek az I. mellékletben meghatározott nemzeti kibocsátási határértékeknek.«
                        
                     
                           d)
                        
                        
                           A 6. cikk (3) bekezdésének szövege nem alkalmazandó.
                        
                     
                           e)
                        
                        
                           A 8. cikk (2) bekezdésének első albekezdése a következő mondattal egészül ki:
                           »Az EFTA-tagállamok az EGT-megállapodáshoz csatolt 1. jegyzőkönyv 4. bekezdése a) pontjával összhangban legkésőbb 2010. március 31-ig tájékoztatják az EFTA Felügyeleti Hatóságot a 6. cikk (1) és (2) bekezdése alapján összeállított programjaikról.«
                        
                     
                           f)
                        
                        
                           A 8. cikk (3) bekezdése a következő albekezdéssel egészül ki:
                           »Amikor a Bizottság és az EFTA Felügyeleti Hatóság az EGT-megállapodás 1. jegyzőkönyve 4. bekezdésének a) pontjával összhangban információt cserél az EU-tagállamoktól vagy az EFTA-államoktól érkezett nemzeti programokról, a kézhezvételtől számított egy hónapon belül a Bizottság továbbítja az EFTA Felügyeleti Hatóságtól kapott információt az EU-tagállamoknak, és az EFTA Felügyeleti Hatóság továbbítja a Bizottságtól kapott információt az EFTA-államoknak.«”
                        
                     
         2. cikk
   A 2001/81/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. december 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. december 4-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
      
   
   
      (1)  HL L 304., 2009.11.19., 18. o.
   
      (2)  HL L 309., 2001.11.27., 22. o.
   
      (3)  Alkotmányos követelmények fennállását jelezték.